<classify> MBUNGE wa Tabora Kaskazini mkoani Tabora, Almas Maige anatarajia kuwasilisha hoja binafsi bungeni kuitaka serikali ibadili Sera ya Elimu na Mafunzo ili Kiswahili iwe lugha ya kufundishia na kujifunzia katika ngazi zote za elimu.Akizungumza na waandishi wa habari mkoani, Maige amesema anatarajia kuwasilisha hoja hiyo katika Bunge linalotarajia kuanza vikao wiki ijayo mkoani Dodoma.Alibainisha kuwa, Sera ya Elimu ya Mwaka 2014 ina mkanganyiko kuhusu lugha ya kufundishia na kujifunzia ambapo baadhi ya vifungu vinataja Kiswahili na vingine vikitaja Kiingereza kuwa ni lugha ya kufundishia na kujifunzia.Amevitaja baadhi ya vifungu vinavyokinzana kuhusu lugha ya kufundishia katika Sera ya Elimu ya Mwaka 2014 kuwa ni kifungu namba 3.2.19 na 3.2.20, ambavyo kimoja kinatambua kwamba Kiswahili ndiyo lugha ya kujifunzia na kufundishia katika ngazi zote za elimu huku kingine kikitambua Kiingereza.Maige alifafanua kuwa ili kuondokana na mkanganyiko huo ndiyo maana ameamua kuwasilisha hoja binafsi bungeni ili serikali ipeleke hoja bungeni ya kukitambua Kiswahili kama lugha ya kufundishia na kujifunzia na kufuta kifungu namba 3.2.20 cha Sera ya Elimu ya Mwaka 2014 ambacho kinatambua Kiingereza kuwa ndiyo lugha ya kujifundishia na kujifunzia.Kuna faida nyingi ikiwemo mtoto kujifunza na kuelewa vizuri kile anachofundishwa iwapo Kiswahili kitatumika kama lugha ya kufundishia na kujifunzia, tofauti na sasa ambapo mtoto huanza kujifunza kwa lugha ya Kiswahili na akifika sekondari kujifunza kwa Kiingerezaamesema.Kwa mujibu wa Maige jambo hilo linalochangia wanafunzi wengi kushindwa kufanya vizuri katika masomo yao na kukosa maarifa ya kile wanachojifunza na kuishia kukariri masomo kwa ajili ya kufaulu mtihani.Kwa mujibu wa Maige utafiti uliofanywa na wanazuoni mbalimbali kwa zaidi ya miaka 40, umebaini kuwa mtoto akijifunza kwa lugha ya kwanza anakuwa na uelewa zaidi kuliko lugha nyingine.Alieleza lugha ya Kiswahili ina maneno mengi ya lugha za kibantu na hapa nchini Kiswahili ndiyo lugha ya kwanza ya idadi kubwa ya wananchi hivyo itatoa fursa kwa vijana wa kitanzania kujifunza na kupata maarifa, badala ya kukariri kama ambavyo wengi wanafanya hivi sasa.Mtoto anaanza kujifunza darasa la kwanza hadi la saba kwa kutumia lugha ya Kiswahili, akienda sekondari ghafla anatumia Kiingereza, matokeo yake wanafunzi wengi wanakariri na wakati mwingine walimu hulazimika kutumia Kiswahili ili kutoa ufafanuzi wa somo husika ili wanafunzi waelewe, amesema.Alisema, awali ilikuwa haiwezekani Kiswahili kutumika kama lugha ya kufundishia kwa kuwa kulikuwa na upungufu wa vitu mbalimbali ikiwemo vitabu vya kufundishia.Maige alieleza kuwa kwa sasa Baraza la Kiswahili la Taifa BAKITA kwa kushirikiana na Taasisi ya Taaluma za Kiswahili ya Chuo Kikuuu cha Dar es Salaam TATAKI wameandaa vitabu vya kutosha vya ziada na kiada kufundishia masomo ya sekondari kwa lugha ya Kiswahili.Baadhi ya vitabu ambavyo vipo tayari kwa ajili ya kuanza kufundisha masomo ya sekondari kwa lugha ya Kiswahili  <topic>: KITAIFA 